
Projekt Erasmus+  2026-1-HR01-KA121-VET-000425169


NATJEČAJ
za odabir sudionika nastavničkih mobilnosti u vidu stručnog usavršavanja/ job shadowing u sklopu projekta Erasmus+ „PROFESSIONAL PRACTICE & UPSKILLING 3“(PP&US 3) (br. projekta 2026-1-HR01-KA121-VET-000425169 tijekom školske godine 2026./27.


Tablica planiranih mobilnosti nastavnika- praćenje rada/ job shadowing:
	AKTIV/ PODRUČJE
	PARTNER, MJESTO
	OKVIRAN BROJ SUDIONIKA
	TRAJANJE (dani)
	PLANIRANO VRIJEME REALIZACIJE

	

EKONOMIJA, TRGOVINA I TURIZAM-nastavnik struke iz područja turizma

	
Ekonomska šola Celje


I.E.S.  Tore Almirante, Algesiras, Španjolska ili 4th EPAL of Kavala
Grčka 


	
1



1
	
5



5

	
siječanj 2027.



ožujak ili travanj 2027.


	

ZDRAVSTVO-nastavnik struke iz područja sestrinstva
	Semmelweis Egyetem Bókay János Többcélú Szakképző Intézménye, Budimpešta, Mađarska



I.E.S.  Tore Almirante, Algesiras, Španjolska ili 4th EPAL of Kavala
Grčka 

	
1











1
	
5











5
	
veljača 2027.











ožujak ili travanj 2026.

	PREHRANA -nastavnik struke iz područja prehrane i nutricionizma (eventualno ukoliko će biti manji broj prijava za JS u području ekonomije i zdravstva)
	
I.E.S.  Tore Almirante, Algesiras, Španjolska 
	
1







	
5







	
ožujak 2027.









*okviran broj sudionika može se povećati ili smanjiti, mjesto, vrijeme i trajanje mobilnosti može biti drugačije od gore navedenog u tablici, ovisno o mogućnostima naših partnera i o dodijeljenim financijskim sredstvima

Planira se mobilnost nastavnika u vidu job shadowing-a u partnerskim ustanovama u Španjolskoj, Mađarskoj i Grčkoj prema gore navedenom planu. Vremenski okvirno mobilnost nastavnika u Mađarskoj u veljači 2027. (između 1. i 21.2.2027., u Španjolskoj u ožujku 2027. (između 1. i  21.3.2027..)., u Grčkoj u travnju 2027. (7.4.-16.4.2027.). Točni datumi svih navedenih mobilnosti će biti naknadno definiran, a najkasnije do 8.1.2027.).
Uvjeti prijave:
· Nastavnik zaposlen/djelatnik Srednje škole Koprivnica
Kod prijave na natječaj kandidati su dužni priložiti:
· popunjen i potpisan prijavni obrazac 
· Europass životopis na hrvatskom (i prijevod na engleski jezik) (za pomoć posjetite: https://europass.europa.eu/hr/create-europass-cv )
· te opcionalno motivacijsko pismo na hrvatskom jeziku ukoliko kandidat tako odluči (vidi prijavni obrazac za nastavnike-job shadowing)


Način odabira kandidata:
Odabir kandidata izvršit će tročlano povjerenstvo koje čini ravnatelj i članovi školskog Erasmus+ projektnog tima ((Erasmus+ koordinator/i i/ili osobe sa iskustvom u Erasmus+ projektima) ukoliko je potrebno, kandidati će sudjelovati i u drugom krugu odabira, u slučaju kandidata unutar iste struke sa istim brojem bodova)). Povjerenstvo će rangirati rang listu kandidata koji će sudjelovati u mobilnostima prema slijedećim kriterijima:
1.BODOVANJE PRIJAVNOG OBRASCA: 
SPECIFIČNI DIO PRIJAVE- 1.dio- boduje Erasmus+ koordinatorica za strukovno obrazovanje i osposobljavanje ili ravnatelj temeljem ispunjenog obrasca prijave, maksimalno 21 bod
SPECIFIČNI DIO PRIJAVE- 2.dio- boduje tročlano povjerenstvo koje čine članovi školskog Erasmus+ projektnog tima Srednje škole Koprivnica, maksimalno 23 boda po članu povjerenstva, ukupno maksimalno 69 bodova
*ukoliko se nastavnik odluči za predaju motivacijskog pisma, umjesto za to predviđenog polja u Prijavnom obrascu- specifični dio prijave 2.dio evaluirat će se motivacijsko pismo od strane gore navedenog tročlanog povjerenstva (motivacijsko pismo; ukupno maksimalno 15 bodova
*za pomoć oko samoprocjene znanja stranog jezika možete se poslužiti: https://www.coe.int/en/web/common-european-framework-reference-languages/table-2-cefr-3.3-common-reference-levels-self-assessment-grid
2.DODATNI BODOVI- NASTAVNICI S MANJE MOGUĆNOSTI
U obzir dolazi bilo koja poteškoća koja nastavniku onemogućuje normalni rad te ga na taj način stavlja u nepovoljniji položaj poput: invaliditeta, zdravstvenih problema, prepreka povezanih sa sustavom obrazovanja i osposobljavanja, kulturne razlike, društvene prepreke, ekonomske prepreke, geografske prepreke.
Dodatnih 2 boda po kategoriji prednosti; maksimalno 10 bodova.
**detaljno su kategorije prednosti navedene i razrađene u prijavnom obrascu za nastavnike; potrebno predati dokumentaciju kojom se potvrđuje kategorija prednosti (ukoliko je primjenjivo)
NAPOMENA: točnost svih podataka provjerit će se uvidom u dosje djelatnika Srednje škole Koprivnica
BODOVI: UKUPNO MAKSIMALNO= 100 bodova (specifični dio prijave 1.dio + specifični dio prijave 2.dio =90 bodova + dodatni bodovi (manje mogućnosti) =10 bodova)
Kako bi bio odabran, nastavnik mora ostvariti minimalan broj bodova (42 boda) za odabir i imati suglasnost ravnatelja za sudjelovanje. Ukoliko je potrebno, kandidati ulaze i u drugi krug odabira (npr. kandidati iz istog područja/smjera koji imaju isti broj bodova), gdje članovi školskog Erasmus+ projektnog tima u tom slučaju ocjenjuju Europass životopis pojedninih kandidata (maksimalno 15 bodova). U slučaju i daljnjeg istog broja bodova tada vode i individualne razgovore s kandidatima (npr. o samim projektnim aktivnostima, snalažljivosti u novom okruženju, iskustvo rada, otvorenost i sl.). Nakon ove faze selekcije povjerenstvo formira rang list kandidata nastavnika koji će sudjelovati u aktivnostima stručnog usavršavanja/ job shadowing-a.  
Nastavnici će redom na temelju pozicije na rang listi i ispunjenja kvote za određenu lokaciju sudjelovati u mobilnostima. Najviše rangirani nastavnici na listi date struke bit će odabrani za sudjelovanje u mobilnosti. Ostali nastavnici bit će zamjenski-rezervni  sudionici redoslijedom na rang-listi. Škola ostavlja pravo promjene broja sudionika (povećanje ili smanjenje) i promjene vremena, mjesta i trajanja mobilnosti ovisno o raspoloživim financijskim sredstvima te o mogućnostima partnerskih ustanova. Škola će u najkraćem mogućem roku obavijestiti nastavnike o sudjelovanju u mobilnosti. 
Obveze sudionika mobilnosti: 
Odabrani sudionici mobilnosti-nastavnici dužni su sudjelovati u svim pripremnim, organizacijskim i diseminacijskim aktivnostima prije, za vrijeme i nakon mobilnosti, za vrijeme trajanja projekta. Sudionici mobilnosti će prije provedbe mobilnosti sa Srednjom školom Koprivnica potpisati ugovor o dodjeli financijske potpore te ostale dokumente potrebne za kvalitetnu provedbu stručnog usavršavanja/job shadowinga.
Financiranje sudjelovanja na mobilnosti: 
[bookmark: _Hlk181572092]Sudjelovanje u mobilnosti sufinancirano je sredstvima programa Europske unije Erasmus+. Sudionicima mobilnosti bit će pokriveni troškovi putovanja,  životni troškovi i osiguranje za vrijeme trajanja mobilnosti te će im biti isplaćen i pripadajući đeparac namijenjen ostalim aktivnostima tijekom mobilnosti. 
Provedba natječaja: 
Prijave se podnose osobno u ured ravnatelja Srednje škole Koprivnica ili elektroničkom poštom na e-mail: mobilnostistrukovnosskc@gmail.com. U slučaju podnošenja prijave elektroničkom poštom prijavni obrazac i Europass životopis trebaju biti potpisani i skenirani. Rok za podnošenje prijave je 8 dana od objave Natječaja (odnosno 9.11.2026.). 
Odluka o odabiru kandidata nastavničkih mobilnosti bit će objavljena na mrežnoj stranici Srednje škole Koprivnica do 23.11.2026. (Ukoliko će biti potrebno, za  kandidate koji prođu 1. krug, a  zbog istog broja bodova unutra istog smjera/struke bit će organizirani individualni razgovori na koje će navedeni sudionici biti pozvani te će nakon njih povjerenstvo kreirati konačnu odluku i rang lista će biti objavljena na mrežnoj stranici Srednje škole Koprivnica.)
Svi prikupljeni osobni podaci iz prijavne dokumentacije koristit će se isključivo u svrhu provođenja natječajnog postupka i u svrhu provedbe projekta. 
Za više informacija u vezi planiranih projektnih aktivnosti svi zainteresirani mogu se obratiti Erasmus+ koordinatorici za strukovno obrazovanje i osposobljavanje Ani Prentašić putem elektroničke pošte: mobilnostistrukovnosskc@gmail.com.
Prilozi: 
· Prijavni obrazac za nastavnike (job shadowing)


Ravnatelj: 
Mario Latin, mag.oec.

Obogacuje Zivote, Siri vidike.




